જુનાગઢ જીલ્લાની વાત કરીએ તો છેલ્લા 12 કલાકથી જુનાગઢમાં અનરાધાર વરસાદ વરસી રહ્યો છે. ગીરનાર પર્વત પર પણ 9 ઈંચ જેટલો વરસાદ વરસી ગયો છે અને દામોદર કુંડ પણ અત્યારે બે કાંઠે છલોછલ થઈ ગયો છે. તો આ સીવાય જુનાગઢ શહેરમાં 7 ઈંચ વરસાદ વરસ્યો છે. આના કારણે સોનરખ નદીમાં પણ ઘોડાપુર આવ્યું છે. ત્યારે જુનાગઢમાં ધોધમાર વરસાદ પડતા લોકો પણ મોજમાં આવી ગયા હતા અને ભવનાથ વિસ્તારમાં લોકો નહાવા માટે પહોંચી ગયા હતા.